Alaquàs presidirà el Consorci per a la Gestió de Recursos, Activitats i Serveis en l'Àmbit Esportiu de l'Horta Sud
19/12/2005 19:25:00

# Alaquàs presidirà el Consorci per a la Gestió de Recursos, Activitats i Serveis en l'Àmbit Esportiu de l'Horta Sud

*   19/12/2005 19:25:00
*   [Imprimir](#)
*   Compartir
*    https://www.alaquas.org/documento.asp?id\_do=9730

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9730%2F1&title=Ajuntament%20d%27Alaqu%C3%A0s.%20Prensa.Alaqu%C3%A0s%20presidir%C3%A0%20el%20Consorci%20per%20a%20la%20Gesti%C3%B3%20de%20Recursos%2C%20Activitats%20i%20Serveis%20en%20l%27%C3%80mbit%20Esportiu%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9730/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9730/9730_Form_4.jpg)](https://www.alaquas.org/ficheros/documentos/2005/2/9730/9730_Form_10.jpg "<a href='https://www.alaquas.org/ficheros/documentos/2005/2/9730/9730_Form_10.jpg' target=_blank><i class='fa fa-external-link' aria-hidden='true'></i>.Alaquàs presidirà el Consorci per a la Gestió de Recursos, Activitats i Serveis en l'Àmbit Esportiu de l'Horta Sud</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9730&idioma=1&autotraduce=0)

Els alcaldes d'Alaquàs, Aldaia, Torrent i Picanya i regidors dels ajuntaments integrants en aquesta entitat es reuneixen a l'Edifici Cultural l'Olivar d'Alaquàs

El divendres 16 de desembre a l'Aula de Cultura de l'Edifici l'Olivar d'Alaquàs es va celebrar la Sessió de Constitució del Consorci per a la Gestió de Recursos, Activitats i Serveis en l'Àmbit Esportiu de l'Horta que està integrat per tretze ajuntaments de l'Horta: Alaquàs, Albal, Alcàsser, Aldaia, Almussafes, Paiporta, Paterna, Picanya, Quart de Poblet, Silla, Torrent, Xirivella i Barri del Crist.

A l'acte van assistir l'Alcalde d'Alaquàs, Jorge Alarte, l'alcaldessa d'Aldaia, Empar Navarro, l'Alcalde de Torrent, Josep Bresó i l'Alcalde de Picanya, Josep Almenar, a més de regidors i tècnics d'esports dels ajuntaments que formen part d'aquesta entitat creada per tal de donar consistència i solidesa als projectes que en matèria esportiva es realitzen en totes aquestes poblacions, i que tenen una ampla repercussió social entre la ciutadania.

L'Alcalde d'Alaquàs va estar l'encarregat de presidir la sessió i de donar la benvinguda als i les presents. En la seua intervenció va destacar la importància d'aquest consorci per tal de continuar definint línies conjuntes en polítiques municipals, fomentant en aquest cas, el desenvolupament d'activitats físicoesportives.

Després de la presentació dels membres integrants, així com també del projecte que es durà a terme al llarg de l'any 2006, es va procedir a l'elecció del president del consorci i a la designació dels vicepresidents, de la comissió executiva, del secretari i del director tècnic. El càrrec de president l'ocuparà el Regidor d'Esports a l'Ajuntament d'Alaquàs, Justo Cuéllar, esdevenint així l'Ajuntament d'Alaquàs com a seu d'aquest Consorci. Els vicepresidents seran la Regidora d'Esports a l'Ajuntament de Torrent, Mª Paz Domínguez i el Regidor d'Esports a l'Ajuntament de Paterna, Javier González. La resta de regidors dels ajuntaments integrants formaran part de la comissió executiva i del consell ple. Així mateix, els tècnics d'esports dels ajuntaments integraran la comissió tècnica.

Els objectius d'aquesta projecte conjunt són optimitzar els recursos públics destinats a la promoció i al desenvolupament d'activitats físicoesportives i fomentar l'adquisició d'hàbits esportius entre els diferents sectors de la població. Aquest Consorci farà pòssible la realització dels diferents programes que es desenvolupen conjuntament com ara la trobada d'escoles esportives municipals, el programa d'activitats a la natura, la Champion's League de futbol sala, així com també les trobades de persones majors, d'escoles de natació i d'aeròbic i la lliga comarcal d'atletisme escolar i la de bàsquet escolar.

Com a novetat, destaca la posada en marxa d'una pàgina web conjunta per tal de donar a conèixer aquesta entitat i també els seus programes i la creació d'una nova imatge corporativa. A més, i per tal de desenvolupar un nivell de qualitat en els serveis esportius, es formalitzarà també un conveni de col·laboració amb la Facultat de Ciències de l'Activitat Física i l'Esport per tal de dur endavant tota una sèrie de línies d'actuació en formació i investigació adreçada tant als monitors de les activitats com també als seus participants.